als_Latn dik_Latn sag_Latn
Me qindra besimtarë të devotshëm u nisën drejt tempullit Knock, pasi një adoleshent tha se kishte patur një vegim se në këtë vend do të shfaqej Virgjëresha Mari.
14 – vjeçari ndodhej në vend të shenjtë në Fatima të Portugalisë në Maj, ku tha se pati vegime të Marisë, e cila i zbuloi se do të shfaqej sërish në Knock, në orën 3 të pasdites të së shtunës.
Kështu, me qindra u mblodhën gjatë fundjavë në këtë vend të shenjtë në Irlandë, me shpresën se do të bekoheshin.
Në një video mesazh të postuar në internet, babai i adoleshentit tregoi se çfarë kishte dëshmuar i biri në Portugali.
“Për dy ditë djali pa Zonjën Tonë në Fatima. Ai i pati vegimet në gjuhën portugeze dhe ishte në gjendje që të kuptonte çdo fjalë. Ai ka dhuntinë për të kuptuar çdo vegim”, shpjegoi babai i adoleshentit.
Të shtunën ishin të shumtë ata që pritën, madje një besimtar bëri edhe fotografi të reve që largoheshin.
Disa deklaruan se rrezet e diellit binin mbi njerëzit ishin provë se ishin bekuar nga një fuqi e mbinatyrshme.
Megjithatë të tjerë mbeten skeptikë.
Virgjëresha Mari besohet se është shfaqur në Tempullin Knock, në vitin 1879./tvklan.al
als_Latn als_Latn als_Latn als_Latn als_Latn als_Latn als_Latn als_Latn als_Latn